**7. A feladat az 1848-as áprilisi törvényekkel kapcsolatos.**

**Egészítse ki a törvénycikkek szövegének segítségével a hiányos újsághírt, tudósítást!**

(Elemenként 1 pont.)

„III. tc.: Független magyar felelős minisztérium alakításáról

3. § Ő Felsége, s az Ő távollétében a nádor és a királyi helytartó a végrehajtó hatalmat

a törvények értelmében független magyar minisztérium által gyakorolják, s bármely

rendeleteik, parancsolataik, határozataik, kinevezéseik csak úgy érvényesek, ha a

Buda-Pesten székelő miniszterek egyike által is aláíratnak. […]

V. tc.: A választásról

2. § Az országnak, s kapcsolt részeknek, mind azon bennszületett vagy honosított,

legalább 20 éves, és sem atyai, sem gyámi, sem gazdai hatalom, sem pedig elkövetett

hűségtelenség, csempészkedés, rablás, gyilkolás, és gyújtogatás miatt fenyíték alatt

lévő lakosai, a nőket kivéve, törvényesen bevett valláskülönbség nélkül választók:

a) Kik szabad királyi városban, rendezett tanáccsal ellátott községben 300 e. Ft

(ezüst forint) értékű házat vagy földet, egyéb községekben pedig eddigi úrbéri

értelemben vett ¼ telket, vagy ezzel hasonló kiterjedésű birtokot, kizáró tulajdonul

vagy hitveseikkel s illetőleg kiskorú gyermekeikkel közösen bírnak.

b) Kik mint kézművesek, kereskedők, gyárosok telepedve vannak, ha tulajdon

műhellyel vagy kereskedelmi teleppel vagy gyárral bírnak, s ha kézművesek,

folytonosan legalább egy segéddel dolgoznak.

3. § Választható mindaz, ki választó, ha életének 24. évét betöltötte, s a törvény azon

rendeletének, miszerint a törvényhozási nyelv egyedül a magyar, megfelelni képes.”

*(1848. április 11.)*

„Honfitársaink! A mai naptól semmilyen határozat, törvény és rendelet sem

érvényes, csak abban az esetben, ha azt valamelyik, Buda-Pesten székelő

**a)**……………………………… ellenjegyzi. Választójoggal rendelkezik bárki, aki

**b)**……… éves, büntetlen életű, neme szerint **c)**………………………… és valamilyen

vagyonnal bír. Az országgyűlés tagjává választható az, aki

**d)** ………………...……………...…, és **e)**……...…………………………….” *(Fiktív szöveg)*

**Megoldás**

**7. Áprilisi törvények (Összesen 5 pont)**

**a)** miniszter

**b)** (legalább) 20

**c)** férfi

**d)–e)** vagyonnal rendelkezik és/vagy 24. évét betöltötte; *vagy* választó *vagy* magyarul

tud *vagy* a magyar nyelvet beszéli (*A felsoroltak közül bármely két elem!*)